REGULAMENTO DE PARTICIPACION CIDADÁ
ADMINISTRACIÓN LOCAL — Municipal — Marín (Ordenanzas e Regulamentos, 01/04/2015)

Mediante acordo plenario de 13 de marzo de 2015, aprobouse definitivamente o Regulamento de Participación Cidadá do Concello de Marín, polo que, de conformidade co art.70.2 da Lei 7/1982, de 2 de abril, Reguladora de Bases de Réxime Local, publícase o seu texto integro, que non entrará en vigor ata que haxa transcorrido o prazo previsto do art.65.2 L. B. R. L. Acolléndose ás disposicións legais vixentes: Constitución española artigos 9-2 e 23; artigos 1.1, 4.1, 20, 24, 27, 69 a 72 ambos inclusive e o Titulo V, capítulo IV da LRBRL, modificados en algunha das súas partes pola Ley 57/2003, de 16 de decembro, de medidas para la modernización del gobierno local; Lei 5/1997, de 22 de xullo, de Administración Local de Galicia (artigos 4, 69 ó 72 ambos inclusive e 251 ó 257 ambos inclusive; Regulamento de Organización, Funcionamento e Réximen Xurídico das Entidades Locais, aprobado por Real Decreto 2568/1986, de 28 de novembro (artigos 227 ó 236 ambos inclusive), o Concello de Marín pretende desenvolver unha normativa que regule a participación cidadá co recoñecemento expreso dos dereitos dos cidadáns e das entidades que os aglutinan, e nas cales se organizan as asociacións sen ánimo de lucro, que representan o elemento vertebrador dunha colectividade. A democracia participativa, emanada da base da sociedade a través da iniciativa popular e das organizacións e entidades cidadás, debe ser o complemento e elemento enriquecedor da democracia representativa. Participación xunto coa eficacia e a transparencia na xestión permiten a un Concello, aberto e democrático, impulsar unha actuación ó servicio dos intereses dos cidadáns que sinten o deber cívico de cooperar coa institución municipal na mellora das súas condicións de vida e no progreso socioeconómico do seu Concello. Esta cooperación atopa o seu marco idóneo na información, motivadora do achegamento entre o cidadán e a Administración Local na procura dunha máis áxil resposta do Concello ós problemas cotiáns. Artigo 1.- 0 obxecto do presente Regulamento é o establecemento das formas, medios e procedementos de información e participación dos/as veciños/as e entidades cidadás na xestión municipal, de conformidade co ordenamento xurídico vixente. Artigo 2.- Os obxectivos que se pretenden atinxir co presente Regulamento, son os seguintes: Artígo 3.- 0 Rexistro Municipal de Asociacións ten por obxecto permitir ó Concello coñecer o número de entidades existentes no seu territorio, facilitar as relacións entre éstas e o Concello, coñecer os seus fins e a súa representatividade e peso específico, ós efectos de posibilitar o fomento do asociacionismo e a participación cidadá, baixo os criterios de obxectividade, imparcialidade e igualdade. Artigo 4.- Poderán solicitar e obter a inscrición no Rexistro Municipal de Asociacións todas aquelas entidades, legalmente constituídas, de funcionamento democrático e sen ánimo de lucro, das cales o marco territorial de actuación sexa o Concello de Marín, e que teñan como obxecto fundamental a defensa, fomento e mellora dos intereses xerais ou sectoriais dos/as cidadáns. En especial as asociacións de veciños/as, de nais/pais de alumnos/as, entidades culturais, deportivas, recreativas, xuvenís e estudiantís, medio-ambientais, profesionais, empresariais e sindicais entre outras. Artigo 5.- Para o pleno exercicio dos dereitos recoñecidos no artigo 72 da LRBRL e no presente Regulamento ás Asociacións para a defensa dos intereses xerais ou sectoriais dos/as veciños/as, será precisa a previa ou simultánea inscrición no citado Rexistro Municipal de Asociacións. Nembargantes, a solicitude da interesada, o Concello recoñecerá ás Asociacións non inscritas o exercicio daqueles dereitos, supeditado á condición de obter a súa inscrición no devandito Rexistro no prazo de dous meses. En caso de ser denegada a inscrición será sempre motivada. Artigo 6.- A solicitude de inscrición presentarase no Rexistro Xeral, sendo os seus datos públicos. As inscricións no Rexistro Municipal de Asociacións deberán realizalas as entidades interesadas, debendo aportar os seguintes documentos: Artigo 7.- No prazo de 30 días desde a solicitude de inscrición, unha vez aportada toda a documentación non incluida inicialmente, o Concello notificará á Asociación o seu número de inscrición, e a partir dese momento considerarase de alta a tódos os efectos. Artigo 8.- As Asociacións inscritas, están obligadas a actualizar os datos no Rexistro, notificando cantas modificacións se producisen, no prazo máximo dun mes. En todo caso cada ano as Asociacións actualizarán ditos datos e aportarán certificación do número de socios. No mes de xaneiro de cada ano, as Asociacións presentarán unha memoria onde constará, como mínimo, a relación de actividades realizadas e o balance económico do exercicio anterior e da súa aplicación, máis o programa de actividades e orzamento para o ano en curso. Artígo 9.- 0 incumplimento das obrigas contempladas nos artigos anteriores do presente Regulamento, suporá a apertura do correspondente expediente que poderá dar lugar á baixa da entidade ou Asociación incumplidora no Rexistro Municipal, coa correspondente perda dos dereitos que da súa inscrición se derivan. Artigo 10.- As entidades que figuren no Rexistro Municipal de Asociacións teran recoñecidos os seguintes dereitos: Artigo 11.- 0 Orzamento Municipal incluirá unha partida destinada especificamente ó fomento do asociacionismo, independentemente das subvencións que poidan recibir pola realización de actividades. Nas bases de execución dos orzamentos, así como no Regulamento de subvencións explicitaranse os criterios obxectivos de distribución de axudas ás entidades, que deberán ser xustificadas. En todo caso, será requisito previo a calquera percepción de subvención o estar inscrita no Rexistro Municipal de Asociacións, especialmente o que se refire ó artigo 8 do presente Regulamento. Artigo 12.- 0 Pleno da Corporación poderá solicitar a declaración de utilidade pública das entidades cidadás que considere oportuno, previo dictame da Comisión Informativa correspondente. Artigo 13.- As entidades cidadás inscritas no Rexistro Municipal de Asociacións poderán ser recoñecidas polo Concello como entidades de utilidade pública municipal sempre que a súa actividade sexa de interese xeral e complementaria da propia actividade municipal na medida que o permita a legislación aplicable, cos alcances previstos na mesma lexislación, e leven a cabo unha acción continuada. Artigo 14.- A solicitude de recoñecemento de utilidade pública municipal poderá facerse de oficio polo goberno do Concello, a petición de calquera grupo político presente na Corporación, ou a instancia da propia entidade. Artigo 15.- A instancia ou petición de declaración de utilidade pública iniciarase con petición razoada ó/á Alcalde/Alcaldesa e xuntando a seguinte documentación: Artigo 16.- Reunida a documentación, e previo dictame da Comisión Informativa correspondente en función dos fins sinalados nos estatutos da asociación, elevarase a oportuna proposta ó Pleno da Corporación. Artigo 17.- Os criterios fundamentais de valoración para a declaración de utilidade pública municipal serán os seguintes: Artigo 18.- Acordada polo Pleno do Concello a declaración de utilidade pública, inscribirase esta no Rexistro Municipal de Asociacións, facéndose público nos Boletíns Oficiais, taboleiros de anuncios e medios de comunicación. Artigo 19.- Declarada de utilidade pública municipal unha entidade terá os seguintes dereitos: Artiqo 20.- As entidades cidadás declaradas de utilidade pública municipal deberán presentar no mes de xaneiro de cada ano memoria das actividades realizadas no último ano, así como o programa de actividades para o ano en curso. Deberán tamen emitir os informes de asuntos da súa competencia cando lles sexan solicitados polo Concello. Artigo 21.- A declaración de utilidade pública municipal poderá ser revogada polo Pleno do Concello, cando o incumplimento dos deberes, o mal uso dos dereitos adquiridos ou a carencia de actividade así o aconsellen. Artigo 22.- 0 Concello informará ós/as veciños/as da súa xestión a través dos medios de comunicación social e municipal, e mediante a edición de publicacións, folletos e bandos, así como colocará taboleiros e paneis informativos. Así mesmo recollerase a opinión dos/as veciños/as e entidades a través de campañas de información, debates, asembleas, reunións, consultas, enquisas e sondeos de opinión. O Concello facilitará o acceso a toda esta información a través dos medios electrónicos e páxina web. Para iso implementará cos medios técnicos axeitados a páxina web, na procura dun portelo electrónico eficaz que permita interactuar entre a administración e a cidadanía en ambas dirección, así como a presentación, solicitude e xestión electrónica o máis completa posible. Artigo 23.- Nas dependencias do Concello e nos locais municipais funcionará un servicio de Información Municipal, coa finalidade de: Artigo 24.- A obtención de copias e certificacións acreditativas de acordos municipais ou antecedentes dos mesmos, solicitarase por escrito no Rexistro. O servicio de Información Municipal realizará as xestións que sexan oportunas para que o solicitante obteña resposta á súa solicitidue no prazo máis breve posible, que non poderá sobrepasar os 30 días naturais Artigo 25.- 0 Concello dará a máxima difusión das convocatorias e Ordes do Día dos Plenos, Comisións Informativas e Xunta de Goberno Local. Artigo 26.- Serán obxecto de especial tratamento informativo e divulgativo os grandes temas municipais, como o orzamento anual, o plan de acción municipal, a creación e modificación das ordenanzas fiscais, plans de urbanismo, programas sociais, culturais, de saúde e outros que considere convinte o Concello. Artigo 27.- Calquera veciño/a ou entidade poderá presentar iniciativas. A través da Iniciativa Cidadá poderase recabar do Concello a execución dunha determinada actuación de competencia e interés público municipal. Artigo 28.- A Iniciativa será presentada por escrito dirixido ó/á Alcalde/Alcaldesa e nela deberán figurar os datos de identificación de quen realice a proposta, e no seu caso a asociación a quen representa. Artigo 29.- O/A destinatario/a da Iniciativa informará ó solicitante do trámite que se lle vaia dar á mesma. Se a proposta chega a tratarse nalgún órgano colexiado municipal, non executivo, quen actúe de Secretario/a do mesmo remitirá ó/á propoñente, no prazo máximo de 30 dias naturais, copia da parte correspondente da Acta da Sesión. O/A Presidente/a do órgano colexiado municipal deberá requerir a presencia do/a autor/a da proposta na sesión que corresponda, o/a cal poderá delegar noutro/a membro da entidade, a efectos de explicala e defendela. Artigo 30.- Na redacción dos orzamentos anuais o Concello terá en conta as Inciativas cidadás aprobadas, coidando, na medida do posible, de que todas elas dispoñan de dotación orzamentaria suficiente para podelas levar a efecto. Artigo 31.- 0 Concello, de acordo co artigo 71 da Lei 7/1985 de 2 de abril Reguladora das Bases de Réxime Local e do artigo 257 da Lei 5/1997, de 22 de xullo, da Administración Local de Galicia, poderá someter a consulta popular os asuntos da competencia propia municipal e de carácter local que sexan especialmente relevantes para os intereses dos/as veciños/as, agás os relativos á Facenda Local. Artigo 32.- A consulta cidadá en todos os casos contemprará o dereito de todos/as os/as cidadáns censados a seren consultados e a que a consulta exprese as posibles solucións alternativas coa máxima información escrita e gráfica. Artigo 33.- Todo o que non prevé este artigo regularase polo disposto na Lexislación Estatal ou da Comunidade Autónoma, especialmente a Lei Orgánica 2/1980 de 18 de xaneiro, reguladora das diferentes modalidades de Referendum. Artigo 34.- As Entidades cidadás, poderán realizar calquera tipo de propostas que estean relacionadas con temas que afecten á Parroquia, Barrio ou ó Concello en xeral. Estas faranse por escrito para que ditas propostas sexan tratadas polo órgano competente. Artigo 35.- Os/as reperesentantes das entidades e colectivos de afectados ou veciños/as poderán intervir naquelas comisións informativas nas que figuren asuntos que afecten a estes colectivos na Orde do Día, sempre que o soliciten previamente da Presidencia e sexan autorizados/as, xustificando a representación e o motivo. Tamén poderán asistir por invitación expresa do/a Presidente/a da Comisión. Artigo 36.- Calquera entidade inscrita no Rexistro Municipal de Asociacións que se teña presentado como interesado/a na tramitación administrativa, poderá manifestar a súa opinión sobre temas de especial trascendencia nas sesións do Pleno da Corporación, mediante escrito dirixido ó/á Alcalde/Alcaldesa. O Alcalde/Alcaldesa, se así o considera, levarao ó Pleno, no que se dará lectura ó mesmo, podendo autorizar a un/unha único/a representante da entidade para facer unha exposición do mesmo durante o tempo que lle sexa sinalado e, en todo caso, antes da lectura, debate e votación da proposta incluída na Orde do Día. O/A Alcalde/Alcaldesa avisará con 24 horas de antelación como mínimo á entidade afectada.0 texto do escrito incorporarase á Acta no expediente correspondente. Para a resolución das cuestións non previstas ou dúbidas de interpretación que poidan xurdir na aplicación do presente Regulamento, facúltase á Xunta de Goberno Local para que resolva, previo informe dos servicios xurídicos do Concello. A modificación total ou parcial do presente Regulamento corresponde ao Pleno da Corporación, requeríndose para iso o mesmo quorum que para a súa aprobación. Mediante acordo plenario poderán crearse e regularse os Consellos Sectoriais previtos na Lei 5/1997 de Administración Local de Galicia (artigos 69 a 72 inclusive). 0 Concello avaliará o desenvolvemento das experiencias participativas contempladas neste Regulamento, transcorrido un ano a partir da data en que entre en vigor. No prazo de dous meses a partir da aprobación definitiva do presente Regulamento revisarase o Rexistro municipal de Asociacións á luz do establecido no presente Regulamento e divulgarase a necesidade de inscrición nel de tódas as entidades.0 primeiro Orzamento Municipal que se elabore despois da aprobación definitiva do presente Regulamento, incluirá unha partida destinada especificamente ó fomento do asociacionismo, independentemente das subvencións que poidan recibir pola realización de actividades, de acordo co contemplado no artigo 11. As funcións de Organización e Particiapación quedarán atribuídas á Comisión Informativa de Réxime Interior. O presente Regulamento entrará en vigor aos quince días da publicación no Boletín Oficial da Provincia de Pontevedra do seu texto íntegro, sen prexuizo da súa publicación no Diario Oficial de Galicia.” Marín a 16 de marzo de 2015.—A Alcaldesa, María Ramallo Vázquez.